БАТЛАВ БАТЛАВ

ИРГЭНИЙ НИСЭХИЙН ҮНДЭСНИЙ ТӨВ /Харилцагч байгууллагын нэр,

ДАРГА албан тушаал, нэр бичих/

П.МӨНХЖАРГАЛ

ХУДАЛДАХ, ХУДАЛДАН АВАХ ГЭРЭЭ

20… он .... сар ...... өдөр Дугаар Улаанбаатар хот

Нэг. Нийтлэг үндэслэл

1.1. Нэг талаас Иргэний нисэхийн үндэсний төв (цаашид “Худалдан авагч” гэх) түүнийг төлөөлж ....................………………. (албан тушаал, нэр), нөгөө талаас ……………………......... (хуулийн этгээдийн нэр/ иргэн бол регистрийн дугаар/ нэр) (цаашид “Худалдагч” гэх) түүнийг төлөөлж .....................………… (албан тушаал, нэр) (цаашид хамтад нь “Талууд” гэх) нар Монгол Улсын Иргэний хуулийн 243-261 дүгээр зүйл болон холбогдох бусад хууль тогтоомжийг удирдлага болгон энэхүү гэрээг байгуулав.

1.2. Худалдагч нь чанар, стандартын шаардлагад бүрэн нийцсэн биет байдлын доголдолгүй, эрхийн зөрчилгүй ……………………………….............. ..............................................................................................................................барааг худалдан авагчид нийлүүлэх бөгөөд худалдан авагч үнийг төлж, барааг хүлээн авах болон тэдгээртэй холбогдсон бусад харилцааг энэхүү гэрээгээр зохицуулна.

1.3. Хавсралттай бол энд дурдана.

Хоёр. Гэрээний үнэ, төлбөр

2.1. Барааны нэгжийн үнэ ………….. (тоог үсгээр бичих) төгрөг .

2.2. Барааны нийт үнэ ………… (тоог үсгээр бичих ) төгрөг.

2.3. Худалдан авагч нь барааны үнийг бараа хүлээн авсан өдрөөс хойш ажлын 5 /тав/ хоногт багтаан худалдагчын нэхэмжлэлийг үндэслэн төлнө.

2.4. Барааны нийт үнэд НӨАТ багтсан болно.

2.5. Барааны үнийн дүнд өөрчлөлт оруулахгүй.

Гурав. Гэрээний хугацаа

3.1. Гэрээний хугацаа нь гэрээ байгуулагдсан өдрөөс хойш … сар /өдөр/ байна.

3.2. Гэрээний эхлэх хугацаа: 21... оны ... дугаар сарын ...-ны өдөр

3.3. Гэрээний дуусах хугацаа: 21... оны ... дугаар сарын ...-ны өдөр

3.4. Худалдагч болон худалдан авагч нь гэрээний хугацааг сунгах эсэх асуудлыг энэхүү гэрээний 3.3-т заасан хугацаа дуусахаас .... өдрийн өмнө харилцан тохиролцож, шийдвэрлэн гэрээнд нэмэлт өөрчлөлт оруулна.

Дөрөв. Худалдагчийн эрх, үүрэг

4.1. Худалдан авагчаас төлбөрийг хугацаанд нь төлөхийг шаардах эрхтэй.

4.2. Худалдагч нь биет байдлын доголдолгүй, эрхийн зөрчилгүй барааг 2021 оны ..... сарын..... өдрийн дотор худалдан авагчид хүлээлгэн өгнө.

4.3. Худалдагч нь бараа материалыг холбогдох баримт бичгийн хамт худалдан авагчид шилжүүлэн өгнө.

4.4. Барааг хавсралтад заасан үнийн дүнгээр, тоо ёсоор нийлүүлнэ.

4.5. Худалдагчийн буруугаас биет байдлын болон эрхийн доголдолтой бараа бүтээгдэхүүн шилжүүлсэн бол уг доголдлыг арилгах үүрэгтэй.

4.6. Барааг нийлүүлэхтэй холбогдон гарсан тээвэр, татвар болон холбогдох бусад зарлдыг худалдагч тал хариуцна.

4.7. Худалдан авагч нь “Авилгын эсрэг хууль”-ийн 7 дугаар зүйлийн 7.1.2-7.1.7 дахь хэсэгт заасан үйлдэл, эс үйлдэхүй гаргасан тохиолдолд удирдах албан тушаалтан болон удирдах дээд шатны байгууллага, хуулийн хариуцлага хүлээлгэхээр бол Авилгатай тэмцэх газарт нэн даруй мэдэгдэх үүрэгтэй.

4.8. Худалдагч нь гэрээний үүргийг биелүүлэх явцад олж мэдсэн, худалдан авагчийн үйл ажиллагаа, ажилтнуудтай холбоотой аливаа мэдээллийг худалдан авагчийн зөвшөөрөлгүйгээр бусдад тараахыг хориглоно. Худалдагч ийнхүү бусдад задруулсанаас худалдан авагч талд хохирол учирсан тохиололд хохирлыг бүрэн хариуцна.

4.9.………………………………………………………………………………………………………………………………………………………………………………………………………………………………………………………………………………………………………………..

Тав. Худалдан авагчийн эрх, үүрэг

5.1. Худалдан авагч нь захиалсан барааг тогтсон хугацаанд тоо хэмжээний дагуу шалган, хүлээн авна.

5.2. Бараа бүтээгдэхүүн хүлээж авахдаа тоо, чанар, иж бүрдлийг шалгаж /шалгасан акт, дагалдах баримт бичиг/ авах эрхтэй.

5.3. Худалдагчаас биет байдлын доголдолгүй бараа бүтээгдэхүүнийг хугацаанд нь хүлээлгэж өгөхийг шаардах эрхтэй.

5.4. Худалдагч талын нийлүүлсэн бүтээгдэхүүний чанар нь стандартад нийцээгүй тохиолдолд худалдагчийн зардлаар доголдлыг арилгуулах буюу чанарын шаардлага хангасан бүтээгдэхүүнээр солиулах эрхтэй.

5.5. Доголдлыг арилгуулахаар тогтоосон хугацаанд худалдагч тал ямар нэгэн арга хэмжээ аваагүй бол Худалдан авагч тал уг доголдлыг арилгаж түүнтэй холбогдсон зардыг худалдагч талаар нөхөн төлүүлэх эрхтэй.

5.6. Худалдан авсан бараа бүтээгдэхүүнийг шалгах болон ашиглах явцад илэрсэн доголдлыг худалдагчид нэн даруй мэдэгдэнэ.

5.7. Худалдан авсан бараа бүтээгдэхүүний үнийг төлөх үүрэгтэй.

5.8………………………………………………………………………………………………………………………………………………………………………………………………………………………………………………………………………………………………………………..

Зургаа.Талуудын хариуцлага

6.1. Гэрээний үүргээ хугацаанд нь биелүүлээгүй тохиолдолд хоног тутамд гүйцэтгээгүй үүргийн үнийн дүнгийн ...% (… хувь)-иар тооцон алданги төлнө.

6.2. Гэрээгээр хүлээсэн үүргээ зөрчсөний улмаас аль нэг талд учирсан хохирлыг гэм буруутай тал нь бүрэн хариуцаж, арилгах үүрэгтэй.

6.3. Худалдан авсан бараа, бүтээгдэхүүн доголдолтой бол худалдагчийн зардлаар уг доголдлыг арилгуулна.

6.4. Худалдан авагч бараа, бүтээгдэхүүнийг хүлээн авч, хөлсийг хугацаанд нь төлөөгүй тохиолдолд хугацаа хэтэрсэн хоног тутамд ... хувийн алданги тооцож, худалдагчид төлнө.

Долоо. Гэрээ цуцлах үндэслэл

7.1. Худалдагч тал гэрээгээр хүлээсэн үүргээ биелүүлээгүй буюу зохих ёсоор биелүүлээгүй дараах тохиолдолд худалдан авагч тал гэрээг дангаар цуцлах эрхтэй. Үүнд:

7.1.1. Худалдан авагч талын итгэлийг алдсан гэм буруутай үйлдэл, эс үйлдэхүй гаргасан;

7.1.2. Худалдагч тал гэрээнд заасан үүргээ өөрөө биечлэн гүйцэтгээгүй буюу бусдад дур мэдэн шилжүүлсэн;

7.1.4. Худалдагч тал бараа, бүтээгдэхүүнийг нийлүүлэх явцдаа өөрийн буруугаас худалдан авагчид эд хөрөнгийн ноцтой хохирол учруулсан;

7.1.5. Худалдагч нь ажил үүрэг гүйцэтгэх явцдаа олж мэдсэн мэдээ, мэдээллийг задруулсан, задруулахаар завдсан;

7.1.6. Хуульд заасан бусад үндэслэл

7.2. Худалдан авагч гэрээгээр хүлээсэн үүргээ зөрчсөн үйл ажиллагаа явуулаагүй, худалдагч гэрээгээр хүлээсэн үүргээ гүйцэтгээгүй буюу гэрээнд харш үйл ажиллагаа явуулсны улмаас гэрээг цуцалсан бол худалдагч тал барааны төлбөрийг шаардах эрхээ алдана.

7.3. Худалдагч тал гэрээний хөлсийг бүхэлд нь эсвэл зарим хэсгийг урьдчилан авсан үед 7.1.-д заасан нөхцөлөөр гэрээ цуцлагдсан бол урьд олгосон гэрээний хөлсийг буцаан төлнө.

7.4. Энэ гэрээний 7.1.-д зааснаас өөр үндэслэлээр гэрээ цуцлах тохиолдолд талууд нөгөө талдаа гэрээний хугацаа дуусахаас ..... хоногийн өмнө бичгээр мэдэгдэнэ.

7.5. Энэ гэрээний 7.4.-т заасан үндэслэлээр гэрээ цуцлах санал гаргасан тал түүнээс үүдэн гарах эрх зүйн үр дагаврыг бүрэн хариуцна.

7.8. Талуудын удирдлага өөрчлөгдсөн нь гэрээ цуцлах үндэслэл болохгүй.

Найм. Гэрээ хүчин төгөлдөр болох

8.1. Гэрээ нь талуудыг төлөөлөх эрх бүхий этгээд гарын үсэг зурж, тамга дарж баталгаажуулсанаар хүчин төгөлдөр болно.

8.2 Энэхүү гэрээг талууд 3 (гурав) эх хувь үйлдсэн бөгөөд Худалдан авагч тал 2 (хоёр) эх хувь, Худалдагч тал 1 (нэг) эх хувийг тус тус хадгална. Гэрээний хувиуд адил хүчинтэй.

Ес. Гэрээнд нэмэлт, өөрчлөлт оруулах

9.1. Гэрээний хугацаа, нөхцөл зэрэгт өөрчлөлт оруулах тохиололд талууд харилцан тохиролцож шийдвэрлэнэ.

9.2. Гэрээнд оруулсан аливаа нэмэлт, өөрчлөлт нь зөвхөн бичгээр үйлдэж, талууд гарын үсэг зурж, тамга дарж баталгаажуулсанаар хүчин төгөлдөр болно.

Арав. Бусад

10.1. Гэрээний аль нэг тал нь гэнэтийн болон давагдашгүй хүчин зүйлийн нөхцөл байдлын улмаас гэрээгээр хүлээсэн үүргээ биелүүлэх боломжгүй болсон тохиолдолд гэнэтийн болон давагдашгүй хүчин зүйл тохиолдсон тухай нотолгоог эрх бүхий байгууллагаас гаргуулан авч, нөгөө талд нэн даруй хүргүүлэн, холбогдох арга хэмжээг авна.

10.2. Энэхүү гэрээнээс үүссэн аливаа маргаантай асуудлыг хоёр тал зөвшилцлийн журмаар шийдвэрлэнэ. Зөвшилцөлд хүрээгүй тохиолдолд Монголын Улсын шүүхээр шийдвэрлүүлнэ.

Гэрээ байгуулсан:

ХУДАЛДАН АВАГЧИЙГ ТӨЛӨӨЛЖ: ХУДАЛДАГЧИЙГ ТӨЛӨӨЛЖ:

............................... ...............................

/албан тушаал, нэр бичих/ /албан тушаал, нэр бичих/

............................ Хаяг:

/албан тушаал, нэр бичих/ Утас:

...............................

албан тушаал, нэр бичих/

Хаяг:

Утас: